कवि, गज़़लकार एवं गीतकार विनय मिश्र का सद्य:प्रकाशित समकालीन गीत संग्रह 'समय की आँख नम हैÓ के गीत हमें अपने वर्तमान की पीड़ा, दुख और अन्यान्य मानवीय संवेदनाओं से परिचित कराते हैं। पुस्तक के शीर्षक की सार्थकता इस बात से प्रमाणित हो रही है कि यह शीर्षक वाक्य अपने समय के प्रति न केवल आत्मीयता दिखाता है बल्कि एक प्रश्नाकुलता भी जगाता है कि आखिर समय की आँख क्यों नम है। इन गीतों का अध्ययन करते हुए मुझे अनुभव हुआ कि ये गीत विनय मिश्र की समकालीन संवेदना और समझ की मुखर प्रतिध्वनि होकर सामने आए हैं।